

**PRIMUL EVENIMENT DESCHIS PULCHRA LA COLEGIUL ECONOMIC ”VIRGIL MADGEARU”, GALAȚI**

Colegiul Economic ”Virgil Madgearu” din Galați a fost gazda online a primului eveniment deschis din cadrul Proiectului ***PULCHRA – ”Dezvoltarea de centre comunitare de învățare urbană și participativă prin cercetare și activare*”,** cu tema – ***„De la eliminarea deșeurilor, la utilizarea eficientă a resurselor. Economia circulară la scara urbană”,*** desfășurat în data de 22 decembrie 2021.

Evenimentul a fost deschis de către coordonatorul proiectului, profesor Daniela Dinică, printr-o prezentare succintă a Colegiului Economic ”Virgil Madgearu”, Galați și a echipei de proiect. I-a urmat profesorul Iulia Hărăbor care a adus în atenție stadiul derulării activităților de cercetare. Cele două grupe de elevi, respectiv, ”Cercetătorii” și ”Reporterii,” și-au ”dezvăluit” rolurile deținute în cadrul echipei, cu mult interes, implicare, entuziasm și determinare.

Partenerii din proiect invitați la eveniment au evalut pozitiv întreaga activitate, felicitându-i pe toți participanții.

Salutăm implicarea Colegiului Economic ”Virgil Madgearu”, Galați în acest proiect internațional, care oferă elevilor oportunitatea extraordinară de a se implica activ în colectarea selectivă a deșeurilor și identificarea de soluții sustenabile pentru reciclarea acestora.



